3.11.2019 , 14:00 - 16:00 , Fyrirlestrasalur Þjóðminjasafns Íslands Þjóðminjasafns Íslands býður upp á greiningu á gömlum gripum sunnudaginn 3. nóvember . Í þetta sinn verður áherslan lögð á gripi sem fundist hafa í jörðu eða á yfirborði jarðar . Heima hjá fólki eru víða fornir eða gamlir gripir sem fundist hafa á víðavangi og finnendum leikur forvitni á að vita meira um . Sérfræðingar Þjóðminjasafnsins taka á móti gestum og greina gripi út frá aldri , efni , uppruna , o.s.frv . Starfsmenn safnsins meta ekki verðgildi gripa . Eigendur taka gripina með sér aftur heim að lokinni skoðun . Greiningin er ókeypis og fer fram í fyrirlestrasal safnsins á 1. hæð . Fólk er beðið að taka númer við komu í salinn . Greiningin fer fram milli kl. 14 og 16 .